રણદીપ સિંહ સૂરજેવાલાએ કહ્યુ, ‘કોંગ્રેસ જો સત્તામાં આવી તો બ્રાહ્મણ કલ્યાણ બોર્ડની રચના કરીને તેના માટે 300 કરોડ રૂપિયાનું બજેટ નિર્ધારિત કરવામાં આવશે. બ્રાહ્મણ સમાજની અંદર એવા ઘણા પરિવાર છે જે હાલના સમયમાં આર્થિક તંગીમાંથી પસાર થઈ રહ્યા છે પરંતુ કેન્દ્રની સરકારને તેમની બિલકુલ ચિંતા નથી. બ્રાહ્મણ કલ્યાણ બોર્ડના 300 કરોડ રૂપિયાના બજેટમાંથી કોંગ્રેસ તે પરિવારોની મદદ કરશે. બોર્ડના બજેટમાંથી ગરીબ બ્રાહ્મણ પરિવારના બાળકોના શિક્ષણની વ્યવસ્થા કરવામાં આવશે. જો કોંગ્રેસને સત્તામાં આવવાની તક મળી તો હાલની અનામત નીતિને છેડ્યા વિના પક્ષ બ્રાહ્મણ સમાજ માટે 10 ટકા સુધીની અનામતની વ્યવસ્થા કરશે.'